钦定古今图书集成/明伦汇编/官常典/第563卷 > 韦宙
## 钦定古今图书集成/明伦汇编/官常典/第563卷 > 韦宙

按《唐书韦丹传》：“丹子宙，推荫累调河南府司录参军，
李玨表河阳幕府。宣宗谓宰相墀曰：‘丹有子否’？以宙
对。帝曰：‘与好官’。乃拜侍御史，三迁度支郎中。卢钧节
度太原，表宙为副。是时回鹘已破诸部，入塞下，剽杀
吏民。钧欲得信重吏视边，宙请往自定襄、雁门、五原，
绝武州塞，略云中。逾旬，注遍见酋豪，镌谕之，视亭障”，
守卒增其禀约“吏不得擅以兵侵诸戎，犯者死。”于是
三部、六蕃诸种皆信悦。召拜吏部郎中，出为永州刺
史。州方灾歉，乃斥官下什用所以供刺史者，得九十
馀万钱，为市粮饷。俗不知法，多触罪。宙为《书制律》，并
种植为生之宜户给之。州负岭，转饷艰险，每饥，人辄
莩死。宙始筑常平仓，收谷羡馀以待乏，罢冗役九百
四十四员。县旧置吏督战，宙俾民自输，家十相保。常
先期湘源生零陵香，岁市上供，人苦之，宙为奏罢。民
贫无牛以力耕，宙为置社二十家，月会钱若干，探名
得者先市牛，以是为准。久之，牛不乏。立学官，取仕家
子弟十五人充之。初，俚民婚，出财会宾客，号“破酒画
夜集”，多至数百人，贫者犹数十，力不足则不迎，至淫
奔者。宙条约使略如礼，俗遂改。邑中少年常以七月
击鼓，群入民家，号“行盗”，皆迎为办具，谓之“起盆”，后为
解素，喧呼疻斗，宙至，一切禁之。还为大理少卿。久之拜江西观察使，政简易，南方以为世官。迁岭南节度
使。南诏陷交趾，抚兵积备，以干闻。加检校尚书左仆
射、同“中书门下平章事。”咸通中卒。